Frickius

Frickius er en slekt av biller i familien tordivler (Geotrupidae).

Utseende 
Middelsstore, blankt svarte tordivler. Kroppen er bred og hvelvet. Hannen har et horn på hodet, pronotum er kantete, hos F. variolosus med et horn på hver side, hunnen mangler dette hornet og pronotum er mer rundet, men fortsatt uthulet i midten. Oversiden er grovt og spredt punktert og noe knudrete. Dekkvingene er rundede og hvelvede med lave, opphøyde ribber. Beina er kraftige gravebein.

Levevis 
Larvene utvikler seg i utgravde ganger og lever av gjødsel som foreldrene har gravd ned.

Utbredelse 
Arten lever i Patagonia (Argentina og Chile).

Systematisk inndeling 

 ordenen biller, Coleoptera
 underordenen Polyphaga
 overfamilien Skarabider, Scarabaeoidea
 familien tordivler, Geotrupidae
 underfamilien Taurocerastinae
 slekten Frickius Germain, 1897
 Frickius costulatus Germain, 1897
 Frickius variolosus Germain, 1897

Kilder 
 Oversikt over artene
 Coleoptera Neotropical - Frickius costulatus
 Coleoptera Neotropical - Frickius variolosus

Eksterne lenker 
 

Tordivler
Biller formelt beskrevet i 1897
Dyr formelt beskrevet av Philibert Germain